વડાપ્રધાન નરેન્દ્ર મોદીની આકરી ટીકા કરતાં દિલ્હીના મુખ્યમંત્રી અરવિંદ કેજરીવાલે ગુરુવારે જણાવ્યું હતું કે હવે લોકો મનમોહન જેવા ‘શિક્ષિત વડાપ્રધાન'ને ખોટ સાલી રહી છે. પેટાચૂંટણીઓમાં ભાજપના પરાજય બદલ તેમણે કહ્યું કે આ મોદી સરકાર તરફ લોકોની નારાજગી દર્શાવે છે. જોકે જાણવાની વાત એ છે કે કેજરીવાલે ૨૦૧૩માં દિલ્હી વિધાનસભાની ચૂંટણી અને તે પછી લોકસભાની ચૂંટણી દરમિયાન ભ્રષ્ટાચાર વિરોધી ઝુંબેશમાં પૂર્વ વડાપ્રધાન મનમોહન સિંઘને નિશાન બનાવ્યા હતા.